“ยามาฮ่า” มอบของใส่ “ถุงยังชีพ” ส่งต่อปชช.พื้นที่ “สมุทรปราการ”
“ยามาฮ่า” มอบเครื่องอุปโภคบริโภคเพื่อดำเนินการบรรจุลงถุงยังชีพแจกจ่ายให้กับประชาชนในจังหวัดสมุทรปราการ
“ยามาฮ่า” มอบเครื่องอุปโภคบริโภคเพื่อดำเนินการบรรจุลงถุงยังชีพแจกจ่ายให้กับประชาชนในจังหวัดสมุทรปราการ มูลค่า 5 หมื่นบาท
9 ส.ค. 2564

นายสุรชัย เพชรพงษ์ ผู้จัดการทั่วไป ฝ่ายธุรการทั่วไป บริษัท ไทยยามาฮ่ามอเตอร์ จำกัด มอบเครื่องอุปโภคบริโภครวมมูลค่า 50,000 บาท ให้แก่ นายอำนวย สุวรรณรักษ์ อุตสาหกรรมจังหวัดสมุทรปราการ เพื่อดำเนินการบรรจุลงถุงยังชีพ และส่งมอบให้กับกาชาดจังหวัดสมุทรปราการ เพื่อนำไปแจกจ่ายให้กับประชาชนในจังหวัดสมุทรปราการ ที่ได้รับผลกระทบจากการแพร่ระบาดของโรคโควิด-19 เพื่อใช้สำหรับการดำรงชีพในช่วงวิกฤติ
สำหรับการส่งมอบเครื่องอุปโภคบริโภคในครั้งนี้ เป็นหนึ่งในโครงการ “ยามาฮ่าร่วมใจช่วยเหลือผู้ประสบภัย Covid-19” ซึ่งทาง บริษัท ไทยยามาฮ่ามอเตอร์ จำกัด ได้ดำเนินการมาอย่างต่อเนื่อง โดยการส่งมอบในครั้งนี้มีขึ้น ณ สำนักงานอุตสาหกรรมจังหวัดสมุทรปราการ เมื่อเร็วๆ นี้